**УСТАВ**

НА

НАРОДНО ЧИТАЛИЩЕ

„ХРИСТО БОТЕВ – 1928г.”

СЕЛО ИВАНОВО

Глава първа

ОБЩИ ПОЛОЖЕНИЯ

**Чл.1**.С този устав се урежда учредяването, управлението, дейността, имущество, финансирането, издръжката и прекратяването на народно читалище „ХРИСТО БОТЕВ – 1928г.”

**Чл.2**(1). Народно читалище „ХРИСТО БОТЕВ – 1928г.”е традиционно самоуправляващо се българско културно-просветно сдружение в с.Иваново, Община Харманли, което изпълнява държавни културно-просветни задачи. В неговата дейност могат да участват всички физически лица без оглед на ограничение на възраст и пол, политически и религиозни възгледи и етническо самоуправление.

(2) Читалището е юридическо лице с нестопанска цел.

**Чл.3**(1).Целта на народното читалище е да задоволява потребностите на жителите с:

1.развитие и обогатяване на културния живот, социалната и образователна дейност;

2.запазване обичаите и традициите на българския народ;

3.разширяване на знанията на гражданите и приобщаването им към ценностите и постиженията на науката, изкуството и културата;

4.възпитаване и утвърждаване национално самосъзнание;

5.осигуряване на достъп до информация.

(2)за постигане на целта по ал.1 читалището извършва основни дейности като:

1.учредяване и поддържане на библиотеки, читални, фото, фоно, филмо и видеотеки, както и създаване и поддържане на електрони информационни мрежи.

2.развитие и подпомагане на любителското художественото творчество;

3.организиране на школи, кръжоци, курсове, клубове, кино и видео заснемане, празненства, концерти и чествания и младежки дейности;

4.събиране и разпространение на знания за родния край;

5.създаване и съхраняване на музейни сбирки съгласно Закона за културното наследство;

6.предоставяне на компютърни и интернет услуги;

(3)Народното читалище няма право да предоставя собствено и ползвано от него имущество възмездно или безвъзмездно;

1.за хазарти и нощни заведения;

За дейност на нерегистрирани по Закона за вероизповеданията и юридически лица с нестопанска цел на такива общности религиозни общности;

3.за постоянно ползване на политически партии и организации;

4.на председателя, секретаря, членовете на настоятелството и проверителната комисия и членовете на техните семейства;

**Чл.4**.(1)Народните читалища могат да се сдружават за постигане на своите цели, повеждане на съвместни дейности и инициативи при условията и реда на Закона на народните читалища.

(2)Читалищните сдружения нямат право да учредяват и да се разпореждат с имуществото на народните читалища, които са техни членове.

Глава втора

**УПРАВЛЕНИЕ**

**Чл.5**.(1)членовете на читалището са индивидуални, колективни и почетни;

(2)индивидуалните членове са български граждани. Те биват действителни и спомагателни;

1.действителните членове са дееспособни лица навършили 18 години, които участват в дейността на читалището, редовно плащат определения от общото събрание на читалището членски внос и имат правото да бъдат избирани.

2.спомагателните членове са лица под 18 години, нямат право да избират и да бъдат избирани те имат съвещателен глас.

***Устав на НЧ”ХРИСТО БОТЕВ-1928 г.” село ИВАНОВО***

(3).Колективните членове съдействат за осъществяване на целите на читалищата, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

1.професионални организации;

2.стопански организации;

3.търговски дружества;

4.кооперации и сдружения;

5.културно-просветни и любителски клубове;

(4)почетни членове могат да бъдат български и чуждестранни граждани с изключителни заслуги за читалището.

**Чл.6**. Органи на читалището са ОБЩОТО СЪБРАНИЕ, НАСТОЯТЕЛСТВОТО И ПРОВЕРИТЕЛНАТА КОМИСИЯ, СЕКРЕТАР.

**Чл.7**. (1)Върховен орган на читалището е ОБЩОТО СЪБРАНИЕ;

(2) ОБЩОТО СЪБРАНИЕ на читалището се състои от всички членове на читалището имащи право но глас.

**Чл.8**.(1) ОБЩОТО СЪБРАНИЕ:

1.изменя и допълва устава;

2.избира и освобождава членовете на настоятелството,проверителната комисия и председателя;

3.приема вътрешни актове необходими за организацията и дейността на читалището;

4.приема и изключва членове на читалището;

5.определя основните насоки в дейността на читалището;

6.приема решение за членуване и прекратяване на членуването в сдружение;

7.приема бюджета на читалището;

8. приема годишния отчет до 30 март следващата година;

9.определя размера на членския внос;

10.отменя решения на органите на читалището;

11.взема решение за откриване на клонове на читалището след съгласуване с общината;

12.взема решение за прекратяване на читалището;

13.взема решение за отнасяне на съд на незаконосъобразни действия на ръководството или отделни читалищни членове.

(2).Решенията на общото събрание са задължителни за другите органи на читалището.

**Чл.9**(1).Редовно общо събрание се свиква от настоятелството най-малко веднъж годишно.Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището. При отказ на настоятелството да свика извънредно общо събрание до 15 дни от постъпването на искането, проверителната комисия или една трета от членовете на читалището с право на глас могат да свикат извънредно общо събрание от свое име.

(2)Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно на седем дни преди датата на провеждането. В същия срок на вратата на читалището и на други общодостъпни места трябва да бъде залепена поканата за събранието.

3.Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно ,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

(4)Решенията по чл.8,ал.1,т.1,4,10,11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината от присъстващите членове.

(5)Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.

(6)Искът се предявява в едномесечен срок от узнаването на решението, но не по-късно от една година от вземане на решението.

(7)Прокурорът може да иска от окръжния съд по седалището на читалището да отмени решение на общото събрание , което противоречи на закона или устава, в едномесечен срок от узнаване на решението, но не по-късно от една година от вземане на решението.

Чл.10.(1)Изпълнителен орган на читалището е НАСТОЯТЕЛСТВОТО, което се състои от ЧЕТИРИМА членове, избрани за срок от три години. Същите трябва да нямат роднински връзки права и съребрена линия до четвърта степен. Членовете на настоятелството се избират от Общото събрание. Настоятелството се свиква от председателя на читалището веднъж месечно или по искане на две трети от своите членове.

(2)Настоятелството:

1.свиква общото събрание;

2.осигурява изпълнението на решенията на общото събрание;

3.подготвя и внася в общото събрание проект за бюджет на читалището и утвърждава щата;

4. подготвя и внася в общото събрание отчет за дейността на читалището;

5.назначава секретаря на читалището и утвърждава длъжностната му характеристика.

***2 стр. Устав на НЧ”ХРИСТО БОТЕВ-1928 г.” село ИВАНОВО***

(3)Настоятелството взема решение с мнозинство повече от половината на членовете си.

**Чл.11**(1) Председателят на читалището е член на настоятелството и се избира от общото събрание за срок от три години.

(2)**Председателят:**

1.организира дейността на читалището съобразно закона, устава и решенията на общото събрание;

2.представлява читалището;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудовите договори със служителите съобразно с бюджета на на читалището въз основа на решение на настоятелството.

**Чл.12** (1).Секретарят на читалището:

1.организира изпълнението на решенията на настоятелството,включително и решение по изпълнението на бюджета;

2.организира текущата основна и допълнителна дейност;

3.отговаря за работата на щатния и хонорувания персонал;

4.представлява читалището заедно и поотделно с председателя.

(2)Секретарят не може да е в роднински връзки с членовете на настоятелството и проверителната комисия по права и съребрена линия до четвърта степен,както и да е съпруг/съпруга на председателя на читалището.

**Чл.13**,(1).Проверителната комисия се състои от ТРИМА членове, избрани за срок от три години. Същите трябва да нямат роднински връзки права и съребрена линия до четвърта степен по между си. Членовете на проверителната комисия се избират от Общото събрание. Проверителната комисия се свиква от председателя на читалището два пъти годишно или по искане на две трети от своите членове.

(2). Членовете на проверителната комисия не могат да бъдат лица, които са в трудово правоотношение с читалището или са роднини на членове на настоятелството, на председателя или секретаря по права линия, съпрузи, братя, сестри и роднини по сватовство от първа степен.

(3).Проверителната комисия осъществява контрол върху дейността на настоятелството, председателя и секретаря по спазване на закона, устава и решенията на общото събрание.

(4).При констатирани нарушения проверителната комисия уведомява общото събрание на читалището, а при данни за извършено престъпление органите на прокуратурата.

Чл.14 (1)Не могат да бъдат избирани за членове на настоятелството и проверителната комисия лица, които са осъждани на лишаване от свобода за умишлени престъпления от общ характер.

(2).Членовете на настоятелството включително председателят и секретарят, предават декларация за конфликт на интереси при условията и реда на Закона за предотвратяване и разкриване на конфликт на интереси. Декларацията се обявяват на интернет страниците на читалището.

**Глава трета**

**ИМУЩЕСТВО И ФИНАНСИРАНЕ**

**Чл.15 .**Имуществото на читалището се състои от право на собственост и от други вещни и правни вземания, ценни книжа, други права и задължения.

**Чл.16**(1).Читалището набира средства от следните източници:

1.членски внос;

2културно.просветна и информационна дейност;

3.субсидия от държавни и общински бюджети;

4.наеми от движимо и недвижимо имущество;

5.дарения и завещания;

6.други приходи.

(2).С решение на общинския съвет читалищата могат да се финансират допълнително над определената по ал.1 субсидия със средства от собствените приходи на общината.

(3).При недостиг на средства за ремонта и поддръжката на читалищната сграда, средствата се осигуряват от общинския съвет.

(4).Читалището не може да отчуждава недвижими вещи и да учредява ипотека върху тях.

(5).Движими вещи могат да бъдат отчуждавани залагани, бракувани или заменени с по-доброкачествени

Само по решение на настоятелството.

(6).Недвижимото и движимото имущество на читалището имущество,собственост на читалището, както и приходите от него не подлежат на принудително изпълнение освен за вземания,произтичащи от трудови правоотношение.

**Чл.17** (1).Читалищното настоятелство изготвя годишния отчет за приходите и разходите, който се приема от общото събрание.

***Стр.3 Устав на НЧ”ХРИСТО БОТЕВ-1928 г.” село ИВАНОВО***

(2).Отчетът за изразходваните от бюджета средства се представя на Община Харманли.

Чл.18 (1).Председателите на народните читалища в общината ежегодно в срок до 10 ноември представят на Кмета на Община Харманли предложения за своята дейност през следващата година.

(2).Кметът на общината внася направените предложения в общинския съвет, който приема годишна програма за развитие на читалищната дейност в Община Харманли.

(3).Програмата по ал.2 се изпълнява от читалищата въз основа на финансово обезпечени договори ,сключени с кмета на общината.

(4).Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал.2 за изразходваните от бюджета средства през предходната година.

**Глава четвърта**

**ПЕКРАТЯВАНЕ**

Чл.19.(1) Читалището може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация от окръжния съд ако:

1. дейността му противоречи на закона, устава и добрите нрави;

2. имуществото не се използва според целите и предмета на дейността на читалището;

3. е налице трайна невъзможност читалището да действа или не развива дейност за период две години;

4. не е учредено по законния ред;

5. е обявено в несъстоятелност.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**ПАРАГРАФ 1.Този устав беше приет от Извънредно общото събрание, проведено на 18.05.2017 година в село ИВАНОВО, ОБЩИНА ХАРМАНЛИ, ОБЛАСТ ХАСКОВО.**

***Председателстващ събранието:…………………………………***

***/Г. Георгиев/***

***Протоколист: ………………………………***

***/В. Бойдева*/**

***Стр.4 Устав на НЧ”ХРИСТО БОТЕВ-1928 г.” село ИВАНОВО***

„НЧ Христао Ботев – 1928г.“ , с. Иваново, обл. Хасково

Настроятелство:

КОНСТАНТИН ГОГОВ КОСТОВ – председател

ПЕТРАНКА ГЕОРГИЕВА КОЙЧЕВА - секретар

ГЕОРГИ ЯНКОВ ЯНКОВ - член

МАРИЯ ВАСИЛЕВА ТОНЕВА- член

ДЕСИСЛАВА ДИМИТРОВА БОРИСОВА – член

НЧ“Христо Ботев-1928г.“ Проверителна комисия:

ТАНЯ СТОЯНОВА МАРИНОВА - председател

ИВАН СТЕФАНОВ ИВАНОВ - член

ГЕРГАНА НЕЙКОВА ЛАТЕВА - член